Diari Oficial de la Generalitat Valenciana


Sumari del DOGV 3464, del 30-03-1999 (1999/2768)

ORDRE d'1 de febrer de 1999, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General d'Indústria, Cooperativisme, Pesca i Relacions Agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3464

Data del DOGV
:   30-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2768


Data del document
:   01-02-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria pesquera
    * flota pesquera
    * temporada de pesca

ORDRE d'1 de febrer de 1999, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General d'Indústria, Cooperativisme, Pesca i Relacions Agràries. [1999/M2768]
  
L'article 47.11 del Text Refós de la Llei d'Hisenda Pública de la Generalitat Valenciana, aprovada per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei 11/1998, de Pressupostos de la Generalitat Valenciana per a l'exercici 1999 (DOGV 3.404, de 31.12.1998).
  
Per això, vista la proposta del director general d'Indústria, Cooperativisme, Pesca i Relacions Agràries, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació mencionades en aquest article i gestionades per la Direcció General d'Indústria, Cooperativisme, Pesca i Relacions Agràries, es concediran, en l'exercici 1999, a càrrec de les línies de subvenció i pels imports globals màxims que s'assenyalen, d'acord amb la Llei de Pressupostos de la Generalitat Valenciana per a l'exercici 1999.
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'Ordenació i Millora de la Producció Pesquera
  
Línia 401/000/99
  
Ordre d'1 de març de 1995, que estableix un sistema d'ajudes per a accions formatives en el sector maritimopesquer (DOGV núm. 2.471, de 16.03.1995).
  
Import global màxim: 39.928.605 de pessetes, i el seu equivalent en euros és de 216.364,36 euros.
  
Aquesta línia d'ajudes està cofinançada amb fons finalistes procedents de la Comunitat Europea a través del Fons Social Europeu. La distribució dels fons és la següent:
  
- Fons Social Europeu: 50.012.902 de pessetes, i el seu equivalent en euros és de 162.273,27 euros.
  
- Generalitat Valenciana: 9.000.000 de pessetes, i el seu equivalent en euros és de 54.091,09 euros.
  
Línia 404/000/9
  
Ordre de 28 de febrer de 1997, de mesures socioeconòmiques en el sector pesquer (DOGV núm. 2.951, de 13.03.1997).
  
Import global màxim: 43.375.990 de pessetes, i el seu equivalent en euros és de 144.242,91 euros.
  
Aquesta línia d'ajudes està cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació. La distribució dels fons és la següent:
  
- Instrument de Finançament d'Orientació de la Pesca: 25.811.086 de pessetes, i el seu equivalent en euros és de 108.182,18 euros.
  
- Ministeri d'Agricultura, Pesca i Alimentació: 6.000.000 de pessetes, i el seu equivalent en euros és de 36.060,73 euros.
  
Línia 702/000/99
  
Ordre de 21 de juny de 1995, per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura (DOGV núm. 2.543, de 04.07.1995).
  
Import global màxim: 6.178.164.104 pessetes, i el seu equivalent en euros és de 7.032.299,99 euros.
  
Aquesta línia d'ajudes està cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació. La distribució dels fons és la següent:
  
- Instrument de Finançament d'Orientació de la Pesca: 727.485.077 pessetes, i el seu equivalent en euros és de 4.208.810,75 euros.
  
- Ministeri d'Agricultura, Pesca i Alimentació: 421.074.762 pessetes, i el seu equivalent en euros és d'1.458.009,83 euros.
  
- Generalitat Valenciana: 665.769.698 pessetes, i el seu equivalent en euros és d'1.365.479,41 euros.
  
Article 2
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública de conformitat amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.
  
DISPOSICIÓ ADDICIONAL
  
Única
  
S'estableix una única convocatòria anual, que finalitza el 28 de febrer de 1999 per a les sol·licituds d'ajudes regulades per mitjà de l'Ordre de 21 de juny de 1995, de la Conselleria d'Agricultura, Pesca i Alimentació, per la qual s'estableixen ajudes amb finalitat estructural en el sector de la pesca i l'aqüicultura (DOGV núm. 2.543, de 04.07.1995).
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 1 de febrer de 1999
  
El conseller d'Agricultura, Pesca i Alimentació,